als_Latn dik_Latn sag_Latn
Asport- Është futbolli që nuk luhet në fushën e lojës. Beteja që francezi Erik Abidal kërkon ta mundë, atë tumor që është duke e mbajtur në ankth prej shumë muajsh. Pas një ndërhyrjeje të parë në mëlci në mars të vitit 2011 mbrojtësi majtë francez u rikthye në fushën e lojës në muajin maj dhe kishte mundësinë e madhe për të ngritur lart në qiell trofeun më prestigjos në nivel klubesh, Champions Ligën.
Më pas, në sezonin pasardhës, ka mbërritur ndalesa rradhës, në janar të vitit 2012. Këtë herë ka shkuar më tej duke ju nënshtruar një transplanti që ka vënë në dyshim të madh qëndrrimin e Abidal në botën e futbollit të luajtur. Por shkenca mjekësore tani duhet të surprizohet përsëri, Abidal ka luftuar dhe duket se është përsëri në gjëndje për të fituar betejën e tij. Tashmë, në një intervistë për televizionin spanjoll TV3 mbrojtësi Barcelonës ka thënë: “ Ndihem shumë mirë, më mirë se tre muaj më parë dhe jam duke ndjekur këshillat që më kanë dhënë mjekët. Duhet të jetoj këtë periudhë ambjentimi me shumë qetësi, operacioni ka qënë shumë impenjativ në cdo drejtim”.
Abidal nuk ka munguar të vendosë një objektiv të rradhës, e fikson dhe nuk ngurron ta premtojë: “ Të shikojmë nëse përpara muajit dhjetor do të mund të kthehem të luajë në fushën e Barcelonës. Ky është objektivi im, por nëse do më duhet më shumë nuk do të jetë aspak një problem për mua”.
You must be logged in to post a comment Login
als_Latn als_Latn als_Latn eng_Latn